Κρέπες με καραμέλα, σοκολάτα και μπανάνες
Ποιος να πει όχι στο συνδυασμό σοκολάτας και καραμέλας; Αντί για μπανάνες βάζουμε όποιο άλλο φρούτο μας αρέσει, όπως φράουλες.
5 κρέπες, 2 μπανάνες, σε λεπτές ροδέλες, 80 γρ. σταφίδες μαύρες, 30 ml ρούμι, 200 γρ. σοκολάτα κουβερτούρα, τριμμένη στη χοντρή πλευρά του τρίφτη, 80 γρ. φουντούκια, καβουρδισμένα σε αντικολλητικό τηγάνι για 1 - 2 λεπτά, χωρίς λιπαρή ουσία, και θρυμματισμένα στον πολυκόφτη σε σκόνη, 100 γρ. ζάχαρη, 180 ml κρέμα γάλακτος, 1 κουτ. σούπας βούτυρο αγελάδος, ζάχαρη άχνη για το πασπάλισμα κακάο για το πασπάλισμα γλυκό του κουταλιού της αρεσκείας μας
Για τις κρέπες με καραμέλα, σοκολάτα και μπανάνες, σε ένα μπολ ανακατεύουμε τις σταφίδες με το ρούμι, την μπανάνα, το φουντούκι και τη σοκολάτα και τα αφήνουμε στην άκρη μέχρι να τα χρειαστούμε.Σε μια μικρή κατσαρόλα βάζουμε τη ζάχαρη με περίπου 60 ml νερό και τη ζεσταίνουμε σε μέτρια φωτιά για περίπου 2 - 3 λεπτά, μέχρι να λιώσει η ζάχαρηΔεν ανακατεύουμε, αλλά κάθε τόσο σείουμε την κατσαρόλα.Αποσύρουμε από τη φωτιά, ρίχνουμε την κρέμα γάλακτος (προσεκτικά για να μην καούμε) και ξαναβάζουμε στη φωτιά, ανακατεύοντας για 1 - 2 λεπτά, μέχρι να ενσωματωθεί και να σχηματιστεί μια ρευστή καραμέλα.Ρίχνουμε το βούτυρο, ανακατεύουμε μέχρι να λιώσει και αποσύρουμε από τη φωτιά.Βάζουμε κάθε κρέπα σε πιάτο, μοιράζουμε τη γέμιση στην επιφάνειά τους και τυλίγουμε σε ρολό ή διπλώνουμε στη μέση.Περιχύνουμε με λίγη από την καραμέλα.Αν θέλουμε, πασπαλίζουμε με λίγο κακάο ή ζάχαρη άχνη και γλυκό του κουταλιού και συνοδεύουμε με παγωτό πραλίνα.
Αλεύρι (ζύμες),Μπανάνα,Σοκολάτα